Nesluša

Nesluša je obec na severnom Slovensku.

Časti obce

Obec 
 u Adamkov
 Babuliakovce		
 u Burďakov		
 Červené		
 Drndovce
 Guckovce		
 Halúskovce		
 Holovce		
 Homoľovce
 Chovancovce		
 Janáčovce		
 Jancovce		
 Juríčkovce
 Klimkovce
 Kozí vŕšok		
 Krúpovce
 Kutiny		
 Na Kavuli		
 Na Lane
 Na Vyšnej ceste
 Na pastovníku
 Pri Mlyne	
 Žrebíky
 Parišovce
 Paukovce
 Platkovce
 Puškátka		
 Skokanovce		
 Sucháňovce		
 Štrbavovce
 Tabakovce		
 Vlkovce

Vrchy 
 Balošákovce		
 Čulákovce		
 Grešákovce		
 Horná Suchá
 U Hutyrov		
 U Jurdov		
 Kantorovce		
 Kubalovce
 Liskovce		
 U Bielych		
 U Haľamov		
 Majtánky
 Mičekovce		
 Ondruškovci		
 Ostré			
 Petránky
 Rapaňovce		
 Stredná Suchá		
 Šindelná		
 Škorvanovce
 Tabačkovce		
 U Samuhlích

Prírodné podmienky 
V okrese Kysucké Nové Mesto je obcou s najväčším počtom obyvateľov. Rozprestiera sa na 25,48 km². Leží na východnej časti Javorníkov v doline rieky Neslušanka, má pahorkovitý až vrchovitý, v severnej časti hornatý povrch chotára s nadmorskou výškou od 371 do 875 m. Najnižšie miesto v obci je na Nádolí, najvyšší vrch je Jakubovský (886 m n. m.). Na úbočiach a hrebeňoch okolitých pohorí sa nachádza 22 menších osád - kopaníc, ľudovo nazývaných „vrchy“. Chotár Nesluše je bohato zalesnený, prevláda smrek (v súčasnosti napadnutý lykožrútom), borovica a z listnatých stromov buk, hrab a breza. V obci sa nachádza viacero minerálnych prameňov vajcovky, z ktorých najznámejšie sú pramene na Poľanách a v Drndovskom potoku. Rašeliniská a slatiniská pokrývajú časť za Močarinou a na Ostrom. V okolí obce možno nájsť chránené rastliny a živočíchy, nie je neobvyklým ani stretnutie s vysokou, srnčou a diviačou zverou, v poslednom čase bol zaregistrovaný aj výskyt medveďa.

Dejiny 
Územie po oboch stranách rieky Kysuca bolo osídlené už v 13. storočí. Na Neslušu sa vzťahuje hodnoverný písomný doklad z roku 1367 - listina, ktorá nebola doposiaľ publikovaná. Nachádza sa vo Festetičovskom kniežatskom archíve Maďarského krajinského archívu v Budapešti, je vedená pod číslom DL 91734. V tom čase síce táto komunita nepatrila do panstva, ale bola šľachtickým majetkom.

Najstarší publikovaný doklad o obci pochádza z roku 1438. Ide o listinu obsahujúcu výpočet obcí príslušných k Budatínskemu panstvu a jeho ohraničenia. Text sa zachoval v potvrdení Rudolfa II. z roku 1592 v Esterháziovskom kniežatskom archíve a je uložený v Maďarskom krajinskom archíve v Budapešti pod číslom DL 88138.

Názov 
Vývin názvu obce
 1367 - Nezlusa
 1438 - Neszlusa
 1593 - Valachorum
 1598 - Neslussa
 1885 - Neszlusa/Nesluša
 1920 - Neszlény/Nesluša
 1991 - Nesluša

Obyvateľstvo

Počty obyvateľov 
 1715 - 792 obyvateľov 
 1828 - 2498 obyvateľov 
 1869 - 2032 obyvateľov
 1880 - 1 746 obyvateľov
 1890 - 1 912 obyvateľov
 1900 - 1 997 obyvateľov
 1910 - 2 288 obyvateľov
 1921 - 2 483 obyvateľov
 1930 - 2 746 obyvateľov
 1940 - 3 153 obyvateľov
 1948 - 3 155 obyvateľov
 1961 - 4 045 obyvateľov
 1970 - 4 045 obyvateľov
 1975 - 3 412 obyvateľov
 1980 - 3 645 obyvateľov
 1990 - 3 263 obyvateľov
 2006 - 3 205 obyvateľov
 2009 - 3 447 obyvateľov
 2013 - 3 157 obyvateľov
 k 1.1.2021 - 3 165 obyvateľov

Kultúra a zaujímavosti

Pamiatky 
 Rímskokatolícky kostol sv. Jána Nepomuckého, jednoloďová klasicistická stavba s pravouhlým ukončením presbytéria a vežou tvoriacou súčasť jej hmoty, z rokov 1814-1816. Donátormi kostola boli členovia rodu Suňogovcov. Obnovou prešiel v roku 1913. Interiér je zaklenutý pruskými klenbami. Nachádza sa tu neogotický hlavný oltár so sochami sv. Petra a Pavla a dvoch anjelov. Za ním je umiestnený neskorobarokový oltárny obraz z konca 18. storočia. Kazateľnica je klasicistická zo začiatku 19. storočia. Ďalej sa tu nachádza klasicistický bočný oltár sv. Vendelína z prvej polovice 19. storočia. Fasády sú členené segmentovo ukončenými oknami so šambránami. Priečeliu dominuje rizalit lemovaný dvoma pármi pilastrov. Veža je členená lizénami a ukončená korunnou rímsou s terčíkom s hodinami a mladšou ihlancovou helmicou.

Kultúra

Mandolínový súbor Žiarinka 

Netradičný 40-členný detský mandolínový súbor. Rôznorodý repertoár sa skladá z ľudových, populárnych, sakrálnych piesní i vážnej hudby. Súbor vznikol v roku 1995.

Mandolínový súbor Žiarinka, Nesluša

Dychovka 
V roku 2007 oslávila už 90. výročie.

Neslušský chomút 
Preteky ťažných koní, prvýkrát uskutočnené pri príležitosti 640. výročia prvej písomnej zmienky.

Organizácie v obci 
 Slovenský Červený kríž
 Dobrovoľný hasičský zbor Nesluša
 Miestna organizácia Slovenského zväzu ochrancov prírody a krajiny

Turizmus

Ubytovanie 
 Reštaurácia Centrum
 Hotel Les

Šport

Šach 
Úspešný Šachový klub Mladosť Nesluša, ktorý organizuje veľkú cenu Slovenska. Vedený je Vladimírom Špiriakom.

Iné športy 
Stolný tenis, futbal

Referencie

Externé odkazy 
 Oficiálna stránka obce
 Žiarinka - detský mandolínový súbor Nesluša

 
Obce okresu Kysucké Nové Mesto